Document ID: 32002D0916

Komisijos sprendimas
2002 m. lapkričio 21 d.
iš dalies keičiantis Sprendimą 94/652/EB dėl užduočių, kurias reikės atlikti valstybėms narėms bendradarbiaujant dėl su maistu susijusių klausimų moksliško nagrinėjimo, aprašo atnaujinimo
(pranešta dokumentu Nr. C(2002) 4447)
(tekstas svarbus EEE)
(2002/916/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 25 d. Tarybos direktyvą 93/5/EEB dėl valstybių narių paramos Komisijai ir bendradarbiavimo moksliškai nagrinėjant su maistu susijusius klausimus [1], ypač į jos 3 straipsnio 2 dalies ketvirtąją įtrauką,
kadangi:
(1) 1994 m. birželio 29 d. Komisijos sprendimas 94/458/EB [2] nustato administracinio vadovavimo taisykles, reglamentuojančias bendradarbiavimą moksliškai nagrinėjant su maistu susijusius klausimus.
(2) Komisijos sprendime 94/652/EB [3] su paskutiniais pakeitimais, padarytais Sprendimu 2001/773/EB [4], sudarytas užduočių, kurias valstybės narės turės atlikti, kai bendradarbiauja moksliškai nagrinėdamos su maisto produktais susijusius klausimus, aprašas bei jos yra paskirstytos.
(3) Atnaujinant užduočių aprašą reikėtų atsižvelgti į poreikį apsaugoti Bendrijos visuomenės sveikatą ir į Bendrijos maisto produktų sektoriaus teisės aktų reikalavimus.
(4) Užduotys turėtų būti paskirstomos atsižvelgiant į mokslinį įvertinimą ir valstybių narių turimas lėšas, ypač į institutus, dalyvausiančias moksliniame bendradarbiavime.
(5) Reikėtų atitinkamai iš dalies pakeisti Sprendimą 94/652/EB.
(6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 94/652/EB priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2002 m. lapkričio 21 d.

Labels: 0
18
17
5